open-index/open-wikipedia-markdown huggingface dataset:
Stortingsvalget 1965

**Stortingsvalget 1965** var et norsk parlamentsvalg som ble avholdt 13. september 1965, og valgdeltakelsen var på 85,4 prosent. 

Arbeiderpartiet gikk tilbake sammenlignet med Stortingsvalget 1961, men fikk likevel over 40 prosent av alle stemmene. Venstresiden fikk ikke flertall i Stortinget, og de borgerlige partiene dannet Per Bortens regjering (H, V, Sp, KrF) ledet av Per Borten. 

## Resultat

¹ Mandat fra borgerlige felleslister fordelt på de enkelte partier.

De borgerlige felleslistene var:
* Høyre og Kristelig Folkeparti i Bergen
* Senterpartiet og Venstre i Østfold

Statistisk sentralbyrå har estimert resultatet med felleslistene oppløst på de enkelte partiene. Resultatene for disse partiene på landsbasis blir da:

### Valgkretsene
;Mandatfordeling og endringer fra 1961 

## Se også
* Liste over stortingsrepresentanter 1965–1969

## Referanser
Silvester Li Jiantang

**Silvester Li Jiantang** (1925–2017) var en kinesisk katolsk biskop av erkebispedømmet Taiyuan i provinsen Shanxi i Folkerepublikken Kina. 
## Liv og virke
### Bakgrunn
Sylvester Li Jiantang kom fra en katolsk familie fra en helt katolsk landsby, Dong'ergou, i bispedømmet Yuci i Shanxi, rett ved et stort Mariavalfartssted. Landsbyen ble grunnlagt tidlig på 1800-tallet, og produserer blant annet altervin.

Han fikk sin presteutdannelse litt rundt omkring i Shanxi på grunn av den politiske instabiliteten i 1950-årene, og ble presteviet for Yuci den 12. mars 1956. Han gjorde så tjeneste der.

Da religionene etter kulturrevolusjonen ble tillatt å gjenoppta sitt arbeide, regulerte myndighene det slik i Shanxi at Dong'ergou falt inn under Taiyuan. Fader Li ble tilknyttet Taiyuan og ble generalvikar der.  
### Biskop av Taiyuan
Han ble bispeviet 18. desember 1994 av sin forgjenger fransiskanerbiskopen Bonaventure Zhang Xin (1911–1999), i katedralen i Taiyuan. Bispedømmet hadde da 50&nbsp;000 katolikker; ti år senere var det vokst til minst 80&nbsp;000 katolikker. 

I 2000 kunne han gjenåpne etter 60 års stengning det regionale presteseminaret *Monte Corvino*, i nye lokaler i Xiazhuang. Det lå tidligere i Geliagou. Han har arbeidet sterkt for kateketisk opprustning og for å få myndighetene til å returnere katolsk eiendom i maotiden. Han har renovert den hundre år gamle katedralen som også er blitt erklært et verneverdig kulturminnesmerke, åpnet sykestuer, et ekteskapsbyrå for katolikker og et katolsk bibliotek. Han foresto i 2007 også utbyggingen av en kirke i Liuhe til en størrelse som kunne ta imot 5&nbsp;000 besøkende – en av Kinas største katolske kirker.

Katolisismen kom til Taiyuan i 1633 da belgiske jesuitter forkynte der. I 1844 kom italienske fransiskanere.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop Benedict Bonaventura Zhang Xin (1911-1999) *1981 
* Biskop *Sylvester Li Jiantang* (1925-2017) *1994

## Referanser
Joseph Li Hongguang

**Joseph Li Hongguang** (født 15. juli 1926 i landsbyen Qiangcheng i fylket Lucheng i Shanxi i Kina, død 13. desember 2006) var katolsk biskop av bispedømmet Yuncheng i provinsen Shanxi i Folkerepublikken Kina. 

Han begynte på juniorseminaret i Changzhi i 1940, og fortsatte på storseminaret i Taiyuan i 1945. Grunnet den politiske uro fortsatte han studiene i Beijing fra 1949 og ble presteviet i 1953. Så ble han sendt som sjelesørger til Xinjiang-området. 

Fader Li satt fengslet under kulturrevolusjonen (1966–1976) og enda noen år, i alt i femten år bak lås og slå, med føttene i fotlenker mye av tiden. 

Etter at han ble løslatt tok han opp sjelesørgerisk arbeid samtidig som han underviste i engelsk på en videregående skole. I 1986 startet han en teglsteinsfabrikk der overskuddet ble benyttet til å forbedre levekårene til arbeiderne.

Han ble utnevnt til generalvikar i 1994 og ble ordinert til hjelpebiskop i 1996. Da den ordinarie biskop av  Xinjiang døde den 16. juli 2006 i en alder av 90 år, etterfulgte biskop Li ham. Han var anerkjent av både regjeringen og av Pavestolen. Men allerede etter noen måneder døde ham selv av hjertesvikt den 13. desember samme år, 80 år gammel.

## Referanser
Nick D’Virgilio

**Nick D'Virgilio** er en amerikansk trommeslager og vokalist i bandet Spock's Beard.

D'Virgilio har spilt trommer i Spock's Beard siden oppstarten av bandet i 1992, og etter at Neal Morse forlot bandet i 2002 tok D'Virgilio over som vokalist. Han ga ut sitt første soloalbum *Karma* i 2001. han var også fullverdig medlem av Mike Keneally Band fra 2001 til 2004. Han var vikar for Mark Zonder på Fates Warning sin turne sammen med Dream Theater og Queensrÿche i 2003. Han spilte også flere konserter med bandet etter dette, og er med på 2006 DVD-en Live in Athens. D'Virgilio har også spilt trommer for bandet The Rubinoos siden 2003.
Norgesserien 1939–40

**Norgesserien 1939–40** var den tredje sesongen av Eliteserien i fotball, og den tredje under navnet Norgesserien. Serien bestod av 74 lag fordelt på elleve avdelinger. 

 var regjerende seriemester, mens , , , , , , , , ,  og  var nyopprykket. Serien startet i juni 1939. Grunnet angrepet på Norge i 1940 ble serien aldri ferdigspilt.

## Distrikt I

## Distrikt II

### Gruppe A

### Gruppe B

## Distrikt III

## Distrikt IV

### Gruppe A

### Gruppe B

## Distrikt V

### Gruppe A

### Gruppe B

### Resultater Gruppe B

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

## Distrikt VI

## Distrikt VII

## Distrikt VIII

## Eksterne lenker
Rsssf
Joseph Xu Honggen

**Joseph Xu Honggen** (født 1962) er katolsk biskop av bispedømmet Suzhou i provinsen Jiangsu i Folkerepublikken Kina. 

Han ble født i en katolsk familie og begynte på presteseminaret i Sheshan ved Shanghai i 1984. Etter sin prestevielse i 1990 arbeidet han ved samme seminar og ved juniorseminaret for Jiangsu. Han var også sogneprest for katedralen i Suzhou. 

I 1994 dro han utenlands og studerte i Chicago og i New York, der han tok to mastergrader, i henholdsvis teologi og bibelvitenskaper. Han vendte tilbake til Suzhou i 1999, samme år som bispedømmets biskop Matthias Ma Longlin døde, 81 år gammel.

Joseph Xu Honggen ble bispeviet 20. april 2006 med pavelig mandat for bispedømmet Suzhou med biskop John Fang Xingyao av Linyi som hovedkonsekrator. Det var seks år etter at prestene, nonnene og representanter for lekfolket i bispedømmet hadde valgt ham i desember 1999. Det tok mange år før de kinesiske myndigheter gikk med på valget. 

Suzhou er ett av de mindre biskoper i denne delen av Kina. Det hadde i 2006 18 prester, fire av dem eldre, og 15 nonner. De tar seg av  katolikker i rundt 20 menigheter. Tre seminarister studerte i Sheshan.

I oktober 2016 ble han mottatt av pave Frans.
## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Serafino Vannutelli (1834–1915) *1869
* Kardinal Domenico Serafini (1852–1918) *1900
* Kardinal Pietro Fumasoni Biondi (1872–1960) *1916
* Kardinal Antonio Riberi (1897–1967) *1934
* Kardinal Ignatius Pi Shushi (1897–1978) *1949
* Biskop Joseph Zong Huaide (1962–) *2006
* Biskop Thomas Zhao Fengwu (1920–2005) *1993
* Biskop John Fang Xingyao (1920–2005) *1993
* Biskop *Joseph Xu Honggen* (1962–) *2006

## Referanser
Joseph Xu Zhixuan

**Joseph Xu Zhixuan** (født 6. juli 1916 i Kina, død 8. desember 2008 i Wanzhou i Chongqing) var katolsk biskop i bispedømmet Wanxian i byprovinsen Chongqing i Folkerepublikken Kina. 

Xu Zhixuan ble presteviet 8. april 1946. Han ble utnevnt til hjelpebiskop av Wanxian av biskop Matthias Duan Yinming i 1989, og bispeviet 31. juli 1989.  Etter biskop Duans død i 2001 ble han ordinarie biskop av Wanxian 18. januar 2001.

I desember 2001 vigslet han bispedømmets første nye katolske kirke som ble nødvendig etter at de tre kløfters dam begynte å bli ferdig. Bare i byen Wanzhou (Wanxian) ville nesten 50 % havne under vann. Fem nye kirker måtte til for å erstatte dem som stod på områder som ville bli oversvømmet. Blant dem var katedralen, og en ny katedral ble i god tid innviet i en nybygd høyereliggende bydel i Wanzhou. En annen ny kirke, i fylket Kaixian, ble innviet av hans koadjutorbiskop samme dag som biskopen gikk bort. 

## Episkopalgenealogi
Hans episkopalgenealogi er:
* Erkebiskop François de Bovet (1745–1838)
* Biskop Jacques-Léonard Pérocheau (1787–1861) *bispeviet 1818
* Biskop Eugène-Jean-Claude-Joseph Desflèches (1814–1887) *1844
* Biskop François-Eugène Lions (1820–1893) *1872
* Biskop Jean-Joseph Fenouil (1821–1907) *1881
* Biskop Marc Chatagnon (1839–1920) *1887
* Biskop Jean-Pierre-Marie Fayolle (1860–1928) *1909
* Biskop Pierre Louis Perrichon (1865–1931) *1921
* Biskop Louis-Nestor Renault (1872–1943) *1924
* Erkebiskop Louis-Gabriel-Xavier Jantzen (1885–1953) *1926
* Biskop Matthias Duan Yinmin (Duan In-min) (1908-2001) *1949
* Biskop *Joseph Xu Zhixuan* (1916-2008) *1989

## Referanser
Jannike M. Falk

**Jannike Christine Mowinckel Falk** (1943–2022) var en norsk tv-regissør som var ansatt en årrekke i NRK.

Som barn spilte hun hovedrollen som Pippi Langstrømpe i en oppsetning på Trøndelag Teater, og som trettenåring hadde hun en rolle i barnefilmen *[[Bjørnepatruljen]]* (1956).

Etter studier i Frankrike og eksamen i filosofi i Oslo gikk hun i lære hos NRKs teatermann Arild Brinchmann.

Hun mottok en rekke priser for sitt arbeid, flere av dem sammen med koreografen Kjersti Alveberg, som hun portretterte i NRK-dokumentaren *Dans* (2003).

## Skuespiller
* 1956: *[[Bjørnepatruljen]]* (barnefilm)
* 1958–1959: ''Pippi Langstrømpe'' (teateroppsetning på Trøndelag Teater, med premiere 26. desember 1958) – Jannike Falk hadde hovedrollen som Pippi, hennes mor Vibeke Falk spilte skolelærerinnen og Madeleine Falk spilte rollen som Annika i den samme oppsetningen.

## Programskaper (NRK Fjernsynet)
* 1973: *Norsk kammermusikk* – musikkstykket «Suite for fløyte og horn» av Hallvard Johnsen fremført av Ingegärd Øien (valthorn) og Per Øien (fløyte). Billedregi: Jannike Falk.
* 1983: *[[Arne Dørumsgaard]]: adresse Italia* – portrett-program i NRK. Jannike M. Falk og Istvan Korda Kovacs var programledere.
* 1985: *Utenfor rekkevidde* – TV-ballett av Kjersti Alveberg og NRK (Norsk rikskringkasting). Falk var regissør.
* 1987: *Den gamle bestemors fortellinger* – *Fire stykker for klaver, verk 31* (1918) av Sergej Prokofjev, fremført av Morten Gaathaug. NRK-program; bilderegi: Jannike M. Falk.
* 1987: *Kom hjertens fryd! Musikk for fløyte, harpe og forteller* av Maj Sønstevold. Fremført av Per Øien, Elisabeth Sønstevold og Katja Medbøe. NRK-program der bildetepper av Kari Skavlan var en viktig bestanddel. Regi: Jannike M. Falk.
* 1987: *Contracanthus.* *Etyde for kontrabass solo* av Cecilie Ore, fremført av Bjørn Ianke. "Contracanthus for Double-bass solo" (1986) ble komponert spesielt for Ianke. NRK-program der skulpturer av Vibeke Kielland dannet bakteppe for Iankes fremføring. Regi: Jannike M. Falk.
* 1988: *Rav* – ballettforestilling koreografert av Kjersti Alveberg. *Rav* ble første gang fremført under Festspillene i Bergen. Falk var produsent for NRKs tv-overføring av den forestillingen.
* 1993: *Ekko* – ballettforestilling koreografert av Kjersti Alveberg for Carte Blanche. Tv-produksjon for Norsk rikskringkasting. Falk var produksjonsleder
* 1996: *Bønn* – ballettforestilling koreografert av Kjersti Alveberg med musikk av Jan Garbarek. Tv-produksjon for Norsk rikskringkasting. Falk var produksjonsleder

## Priser og utmerkelser
* 2. pris i Prix Italia 1984 for *Media* med Alveberg og danseren Arne Fagerholt
* 1. pris i Prix Italia 1986 for *Aske, skodde, støv for vinden* med Alveberg og musikk av Antonio Bibalo
* Amandaprisen 1987 i klasse kortfilm for *Aske, skodde, støv for vinden*
* 1. pris i den 7. UNESCO videodans-tevlinga 1994 for ballettdansen *Ekko* med Alveberg og Nye Carte Blanche

## Familie
Hun var datter av skuespillerparet Vibeke Falk (1918–2011) og den svenske Lauritz Falk (1909–1990), og oppvokst i Sverige og Norge. Moren var av slekten Mowinckel. 

## Referanser


## Eksterne lenker
*
Francis Xavier Wang Zepu

**Francis Xavier Wang Zepu** (kinesisk: 王澤浦, * Wang Tse-pu*, født 3. november 1872 i Chongqing i Kina, død i 1959 i Wanxian) var den første katolske biskop av Wanxian i Sichuan i Kina. 
## Liv og virke
### Prest
Han ble presteviet i 1909. 
### Apostolisk vikar av Wanxian, titulærbiskop
Da det apostoliske vikariat Wanxian ble opprettet i 1929 av pave Pius XI, ble han året etter den første apostoliske vikar der, og ordinert til titulærbiskop den 24. februar 1930 av den apostoliske delegat i Kina, erkebiskop Celso Costantini. Medkonsekrerende var biskop Louis-Gabriel-Xavier Jantzen M.E.P. av det apostoliske vikariat Chongqing, og biskop Jean-Pierre-Marie Fayolle M.E.P. av det apostoliske vikariat Se-Ciuen Meridionale (Sør-Sichuan).

### Biskop av Wanxian
Den 11. april 1946 ble Wanxian elevert til bispedømme, med den 73-årige biskop Wang som første ordinarius. Men han fikk pensjonere seg allerede et drøyt år etter, den 3. juli 1947.

Han døde i 1959. 
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Pietro La Fontaine (1860-1935) *1906
* Kardinal Celso Benigno Luigi Costantini (1976-1958) *1921
* Biskop *Francis Xavier Wang Zepu* (1872-1959) *1930

## Referanser
Maridalsveien 3

**Maridalsveien 3** i Oslo er et kvartalstort bygningskompleks som avgrenses av Maridalsveien, Møllerveien og Brenneriveien.

Fra 1855 til 1916 var kvartalet produksjons- og lagerlokaler for Christiania Bryggeri. Etter første verdenskrig overtok Nora Fabrikker området og hadde brusfabrikk og -lager her fram til 1972.

Fra 1973 holdt Sosialsentralen til i komplekset. Dette var et kommunalt kontor og tjenestetilbud i hovedsak beregna på bostedsløse. Det kom etter hvert til å bli Norges største sosialkontor. Det blei knytta ei rekke skandaler til kontoret, og på midten av 1980-tallet blei det avvikla.

Det har seinere vært småindustri og kontorer i bygningene. Byantikvaren flytta i 1996 inn i det gamle malteriet fra 1887, og i 1999 fikk Byarkivet plass i et nybygg i tilknytning til det gamle bruslageret (arkitekter Telje-Torp-Aasen). Det er også andre kommunale kontorer i komplekset. I tillegg er det en del privat virksomhet, galleri, kafé og ungdomskulturhuset X-Ray.

Tolketjenesten i Oslo har også lokaler i Maridalsveien 3.

## Eksterne lenker
* Hans Jacob Hansteen og Nils Anker: Maridalsveien 3 – et kvartal i gjæring (artikkel i *[[Tobias (tidsskrift)|Tobias]]*)
*
San-Pédro

**San-Pédro** er en by i den sørvestre delen av Elfenbenskysten. Byen ligger ved kysten til Atlanterhavet, og er hovedstaden i regionen Bas Sassandra. San-Pédro er den 5. største byen i landet og byen er også hovedstaden i departementet med samme navn. 

Byens havneanlegg gjorde at den utkonkurreste nabobyen Sandra og fikk en stor vekst fra og med 1960-tallet, og folketallet har steget kraftig. San-Pédro hadde omtrent 131&nbsp;800 innbyggere i 1998, men folketallet har steget en hel del siden da. Industrien omfatter blant annet fiske og sementindustri, og byen er kjent for nattelivet og strendene sine.

## Eksterne lenker
*
San Pedro

**San Pedro** er spansk for Sankt Peter.

## Geografi
**San Pedro** er navnet på en rekke steder:

**Belize:**
*San Pedro (Belize), by på øya Ambergris Caye

**Costa Rica:**
*San Pedro (Costa Rica), administrasjonssentrum i Montes de Oca kanton

**Chile:**
*San Pedro de Atacama, by i El Loa-provinsen

**Elfenbenskysten:**
*San-Pédro, hovedstaden i Bas Sassandra-regionen

**Guatemala:**
*San Pedro La Laguna, landsby ved Atitlánsjøen
*San Pedro (vulkan), vulkan ved Atitlánsjøen

**Honduras:**
*San Pedro Sula, by i departementet Cortés

**Filippinene:**
*San Pedro (Laguna), en by i provinsen Laguna

**USA:**
*San Pedro (Los Angeles), havnedistriktet i Los Angeles

## Biologi
**San Pedro** er navnet på kaktusen med det biologiske navnet *Trichocereus macrogonus* var. *pachanoi*.
Lindefjeldvinkel

**Lindefjeldvinkelen** er en norsk utgave av den tradisjonelle engelsk-amerikanske «framing square». 
Vinkelmeteret er en stillbar vinkel med nøyaktig gradinnstilling.

## Referanser




## Eksterne lenker
* Lindefjeldvinkelen.no
Liste over ordførere i Kolbu

**Liste over ordførere i Kolbu** viser navn, parti og funksjonsperiode for ordførere i Kolbu fra opprettelsen av kommunen i 1908 til sammenslåingen med Østre Toten i 1964.

## Se også

* Liste over ordførere i Østre Toten

## Eksterne lenker

* Mjøsmuseet: Ordførere på vestsida av Mjøsa
Ljudmila Ulitskaja

**Ljudmila Jevgenjevna Ulitskaja** (født 21. februar 1943) er en russisk forfatter. I 2001 vant hun Den russiske Booker-prisen for romanen *[[Kazus Kukotskogo]]* (*Kukotskij-saken*). I 2004 ble hun utnevnt til Årets forfatter (Ivanusjka-prisen) og fikk også den russiske Årets bok-prisen for romanen *[[Iskrenne vasj Sjurik]]*. I 2007 fikk hun prisen Bolsjaja kniga (Den store boken) for romanen *[[Daniel Stein, perevodtsjik]]*.
## Liv og virke
Ljudmila Ulitskaja er utdannet biolog og arbeidet noen år som forsker på et institutt for genetikk. Hun gikk over til litteraturen da hun i 1979 ble repertoaransvarlig ved Jødisk teater i Moskva. Hun debuterte som forfatter med fortellinger på 1980-tallet. Hun også har skrevet en hel rekke fortellinger og romaner. Hennes bøker er blitt oversatt til mer enn 20 språk og har vunnet priser for beste oversettelse i flere land. Ulitskaja har også skrevet skuespill og barnebøker, og *[[Kazus Kukotskogo]]* er det også laget TV-serie av, med regissøren Jurij Grymov.

Hun har engasjert seg sterkt i kritikk mot Russlands president Vladimir Putin.  Dagen etter starten på Russlands invasjon av Ukraina 2022 skrev hun et innlegg med tittel «Smerte, frykt, skam» i opposisjonsavisen Novaya Gazeta.  Tidlig i mars 2022 flyttet hun til Berlin.

## Referanser


## Eksterne lenker
* 
* 
*  ELKOST Intl. literary agency
Belchers havslange

**Belchers havslange** (*Hydrophis belcheri*) er en art av havslanger. Den finnes i store deler av sørlige Asias havområder. Slangen er hvit med sorte striper, halen er flat og brukes til svømming. Den er sky og angriper sjeldent mennesker. Arten blir av og til omtalt som verdens giftigste slange etter en feilaktig påstand i en bok fra 1996, men det finnes flere slangearter - også blant havslangene - som er giftigere.

Navnet kommer fra den britiske admiralen og oppdagelsesreisende sir Edward Belcher.

## Eksterne lenker
*
McClain’s Law

***McClain's Law*** er en amerikansk kriminalserie som gikk på NBC fra 1981 til 1982. Serien handlet om Jim McClain, en pensjonert politimann som gjenopptok sitt gamle yrke etter at hans venn ble drept. Den aldrende McCain var av den hardbarkede typen. Hovedrollen som McClain ble spilt av James Arness. Serien ble skapt av Eric Bercovici.

*McClain's Law* be sendt på NRKs *[[Detektimen]]* i 1983 under navnet *McClain*.

## Handling
Jim McClain er en pensjonert politimann som bryter ut av sin trygge tilværelse som fisker da hans kamerat blir drept. I frustrasjon over at politiet ikke gjør nok for å ta morderne tar han saken i egne hender. Han ender med å bli gjeninnsatt som politimann og får dermed dele sin ekspertise med en yngre generasjon med politietterforskere.

Den gamle politimannen oppdager at mye har skjedd innen politietaten siden han sluttet. McClain skjønner at hele politistyrken er skiftet ut og nå består av unge menn med fine eksamenspapirer fra politiskolen. De er akademikertyper med pene jakker og dyre slips, synes McClain. Selv har han lært alt om yrket sitt på «gatenivået» gjennom hard jobbing. Det sunne folkevettet er hans daglige rettesnor.

## Om serien
Serien ble kritisert for å være unødig voldelig.

## I rollene

## Referanser


## Eksterne lenker
*
Joseph Zhao Fengchang

**Joseph Zhao Fengchang** (kinesisk:  趙鳳昌, pinyin: *Zhào Fèngchāng*; født 8. februar 1934 i Kina) er katolsk biskop av Yanggu / bispedømmet Liaocheng  i provinsen Shandong i Folkerepublikken Kina. 
## Liv og virke
### Prest
Han ble ordinert til subdiakon og diakon 2. juli 1985 i Nantangkirken i Beijing. (Subdiakonatet ble avskaffet av pave Paul VI i 1972, men den offisielle kirke i Kina fulgte gammel ordning i enda en lang tid.) Senere samme år ble han presteviet.
 
Han ble spiritual ved presteseminaret i Jinan i Shandong i 1996.
### Biskop
Fader Joseph Zhao Fengchang ble bispeviet med Pavens approbasjon den 7. mai 2000, som biskop for Yanggu tillike med apostolisk administrator av det apostoliske prefektur Linqing. Det var biskop Joseph Ma Xuesheng av Zhoucun som var hovedkonsekrerende; medkonsekrerende var biskopene John (Roman) Fang Xingyao av Linyi, og Joseph Wang Dianduo O.A.R. av Caozhou/Heze. 

Fra «den åpne kirke» i Kinas ståsted anses han som biskop av Liaocheng, som er en kombinasjon av Yanggu og Linqing, sammenslått av den «åpne» kirke i Kina den 22. desember 1999.

Bispedømmet Yanggu ble fra 1934 ledet av biskop Thomas Tian Gengshen, som senere ble den første kineser som ble utnevnt til kardinal. I 1943 ble msgr. Thomas Niu Huiqing biskop der. Han dro til Taiwan i 1948 og Yanggu var så uten residerende biskop i over femti år. Biskop Niu ble biskop av Chiayi i Taiwan i 1962 og døde i 1973.

Linqing, et apostolisk prefektur ifølge Pavestolen, har aldri hatt noen biskop. Fader Joseph Li Pingliang, som 24. november 1940 ble prefekt der, døde i fengsel under kulturrevolusjonen.  

Senere var Zhao Fengchang med ved den Roma-approberte bispevielse av biskop Francis Lu Shouwang av Yichang den 30. november 2006.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop  Joseph Zong Huaide (1917-1997) *1958
* Biskop Ma Xuesheng (1923-2013) *1988
* Biskop *Joseph Zhao Fengchang* (1934-) *2000

## Referanser
Kung Fu Panda

***Kung Fu Panda*** er en amerikansk animert action-filmkomedie fra 2008 regissert av Mark Osborne og John Stevenson.

I 2011 kom oppfølger-filmen Kung Fu Panda 2. Pandabjørnen Po (Jack Black) jobber hos sin fars nuddel-restaurant, imidlertid drømmer han i hemmelighet om å bli kung fu-mester. Under spektakulære omstendigheter blir han utvalgt til å redde  alle fra den livsfarlige snøleoparden Tai Lung. Hovedrollene spilles av blant andre Jack Black, Dustin Hoffman, Angelina Jolie og Jackie Chan.

## Handling
I Fredens dal, et område i det gamle Kina bebodd av en rekke antropomorfe dyr, hjelper den klønete pandaen Po sin adoptiv-far Mr. Ping med å drive nuddel-restauranten deres. Men han drømmer om muligheten til å slåss sammen med The Furious Five, sammen med de andre medlemmene Masters Tigress, Monkey, Crane, Viper, og Mantis – en gruppe kung fu-mestere som får trening av Master Shifu. Den kloke mester Oogway, Shifus mentor, spår at Shifus tidligere protesjé - den ondskapsfulle Tai Lung - planlegger å stikke av fra fengselet og angripe dalen for å få tak i Dragon Scroll: en legendarisk gjenstand han tidligere hadde blitt nektet å få.

I panikk sender Shifu gåsen Zeng for å øke sikkerheten ved Chorh-Gom fengselet som ligger i Mongolia. Samtidig som han skal avholde en turnering, slik at Oogway kan identifisere Dragon Warrior, helten som ifølge en profeti er verdig å lese Dragon Scroll, som sies å gi grenseløs kraft til den som kan lese rullen. Oogway utnevner Po til Dragon Warrior, men mester Shifu tror at Oogways beslutning var feil. Han forsøker derfor å kvitte seg med Po gjennom et beintøft treningsregime. Men The Furious Five avviser Po som en entusiast, men uten potensial innen kampsport. Po vurderer å slutte, men blir etter hvert akseptert på grunn av sine kulinariske ferdigheter og gode humor. I løpet av denne tiden får Po vite at Shifus kalde og fjerne oppførsel ovenfor ham, stammer fra Shifus egen skam over Tai Lungs svik - etter å selv ha oppdratt Tai Lung fra han var spedbarn.

I mellomtiden blir Zengs advarsler ignorert, og Tai Lung stikker av fra fengselet ved å dirke opp låsene sine og overvinne vaktene. Oogway dør kort tid senere, og de får høre at Tai Lung nærmer seg med stormskritt. Po, som fremdeles ikke er i stand til å gjøre noen særlig fremgang med kung fu, er lei av all den tøffe behandlingen han har gjennomgått. Shifu innrømmer at han ikke vet hvordan han egentlig burde trene pandaen til å bli en ekte Dragon Warrior. Tigress, det fremtredende medlemmet av de fem, overhører dette og forsøker å motivere resten av teamet til å konfrontere Tai Lung. I mellomtiden oppdager Shifu at Po er i stand til imponerende fysiske bragder, hver gang han blir motivert av mat.

## Rolleliste

## Eksterne lenker
* 
* 
*
Liste over ordførere i Vardal

**Liste over ordførere i Vardal** viser navn, parti og funksjonsperiode for ordførere i Vardal fra innføringen av formannskapslovene i 1837 til etableringen av storkommunen Gjøvik i 1964.

## Se også

* Liste over ordførere i Gjøvik

## Eksterne lenker

* Mjøsmuseet: Ordførere på vestsida av Mjøsa
Waldemar Carlsen

**Waldemar Carlsen** (født 29. februar 1880 i Kristiania, død 28. august 1966 på Kongsvinger) var en norsk forfatter, redaktør og agitator. 

Carlsen ble født på Kristiania bys arbeidsanstalt. Moren var 26 år gamle Anne Karoline Eriksen fra Rodeløkka, og faren var oppgitt som den 29 år gamle mureren Carl Johan Throndsen. 

I 1897 begynte Carlsen å arbeide ved Nydals verksted, og der traff han den kjente sosialisten August Schou. I folketellingen for 1900 bodde han i Jens Bjelkes gate 1 sammen med kona Martha. Hun kom opprinnelig fra Stange. De fikk barna Harry Augustin (1901) og Lilly Bergljot (1903). 

Carlsen ble etter hvert aktiv i oppbyggingen av arbeiderbevegelsen på Østlandet. Rundt 1903 begynte han å arbeide ved seilduksfabrikken i Kristiania. Samtidig skrev han artikler i flere sosialistaviser. I 1907 sluttet han i seilduksfabrikken på grunn av helseproblemer og begynte hos Borregaard. Da brøt den første store lockouten i Norge ut. Hjemme satt kona og to barn, og Carlsen begynte å reise rundt og agitere for arbeiderbevegelsen. 

I 1909 skrev han sin første bok, *Slitets Mænd*, som ble utgitt på J. Aass' forlag. Han var langt nede, og jobbet leilighetsvis som steinhogger ved Iddefjorden. 

I 1910 søkte han og fikk jobben som redaktør for avisa *Solungen*. I 1913 reiste han til Narvik og ble redaktør i *[[Fremover]]*, før han i 1916 tok jobben som redaktør i *[[Glåmdalen (avis)|Glommendalens Social-Demokrat]]*. Carlsen markerte seg med sin skarpe penn og klare holdninger. Da Arbeiderpartiet sprakk i 1923 fulgte Carlsen og avisen Norges Kommunistiske Parti. Den kom nå ut under det nye navnet *Glomdalens Arbeiderblad*. I 1925 gikk Carlsen av som redaktør på grunn av avisas økonomiske problemer. Året etter gikk den inn. Boet ble kjøpt opp av A-pressen som videreførte den under navnet *Kongsvinger Arbeiderblad*. 

Carlsen fikk jobb som vaktmester ved Kongsvinger folkeskole. Etter krigen begynte han igjen å skrive litt for avisa, som i løpet av okkupasjonsårene hadde skiftet navn til *Glåmdalen*.

## Bokutgivelser
* *Slitets Mænd*,  J. Aass' Forlag, 1909
* *Dragsug*, J. Aass' Forlag, 1910
* *Orian i Grænsefolket*, J. Aass' Forlag, 1911
* *Jernnæven (fortælling fra arbeiderbevegelsens første dage)*, J. Aass' Forlag, 1913
* *Det bundløse dyp (omrids av menneskers liv)*, I.O.G.T.s Norsk Forlag, 1915
* *Alko-Hoel*, G. Krogshus Forlag, 1917
* *Herjetog i Syd og Nord*, Det Norske Arbeiderpartis forlag i Kristiania, 1919 
* *Rønneskovs brand*,  Kristiania: Walter Øverland, 1923
* *Benjamin Hassel*, Kristiania: Walter Øverland, 1924
Liste over ordførere i Hole

**Liste over ordførere i Hole** viser navn, parti og funksjonsperiode for ordførere i Hole kommune fra innføringen av formannskapslovene i 1837.

## Kilder
* Ordfører - Hole kommune 
* Hole kommune HOLE BYGDEBOK. Bind 6 side 846. 
*Brev fra fylkesmannen i Buskerud 23. mai 1945. J-NR. 3433/45 K, og H.K. ordf. j.nr. 293/45.
Inger-Johanne Rütter

**Inger-Johanne Rütter Bang-Hansen** (født 3. august 1941 i Bergen) er en norsk ballettdanser og koreograf.

Etter examen artium studerte hun dans og pedagogikk i London ved Bush Davies School of Dancing og Royal Ballet School. Kortere opphold var i New York, London, Paris, Cannes, Stockholm og Monte Carlo, og hos Rita Tori i Oslo.

Hun var i fast stilling ved Nasjonalballetten (1963–77), der hun ble solist.  Etter pensjonering fra Nasjonalballetten (1977) har hun både danset og koreografert frilans for Rogaland Teater (1977–82), Den Nasjonale Scene (1982–85), Fjernsynsteatret, Det norske teatret (hvit katt i Cats, 1985-87), Oslo Nye Teater/Centralteatret (*Ole Brumm* 2001), Nationaltheatret (Den glade enke, 1988), Nordland Teater (barnestykket *Katter*, 1996) og Nasjonalballetten (*Farlige forbindelser* 2000, *Onegin* 1999).

Hennes pedagogiske virke innbefatter vikariater ved Smestad og Huseby skole i Oslo, klassisk ballett ved Statens Balletthøgskole og Statens Teaterskole.

Som organisasjonsmenneske har hun representert Oslo Ballettforening og Norsk Ballettforbund.

Hun er søster til danser og koreograf Fredrik Rütter, og gift med teatersjef Kjetil Bang-Hansen.  De er bosatt i Oslo.

## Referanser


## Eksterne lenker
*
Ioannina (prefektur)

**Ioannina** (gresk Ιωάννινα) er et prefektur i Hellas i periferien Ípiros. Hovedstaden i prefekturet er Ioannina. Prefekturet grenser til Albania i nord, og til prefekturene Kastoria i nordøst, Grevena og Trikala i øst, Arta i sørøst, Preveza i sør og Thesprotia i sørvest og vest. Det er det største prefekturet i Ípiros, og dekker omtrent halve periferien. Ioannina er også et av de større prefekturene i Hellas. 

## Geografi
Området er kupert og består av fjellkjeder som Tymfi i nordøst, Lakyos i øst, Xerovounio og Tomaros i sørvest og Grammos lengst nord. De fleste av disse fjellkjedene hører til Pindosfjellene. Jordbruksområder finner en i området rundt Ioannina. 

## Provinser
*Dodoni – Ioannina
*Konitsa – Konitsa
*Metsovo – Metsovo
*Pogoni – Delvinaki

## Kommuner

*¹ En av få kommuner der rådhuset ligger i en annen kommune. Det blir styrt fra Larisa.
*² En av de minste kommunene i Hellas.

## Eksterne lenker
* Turistguide for Ioannina
* ooopa.gr Ioannina portal
Asbjørn Bryhn

**Asbjørn Johan Bryhn** (født  den 24. august 1906 i Drammen, død den 21. januar 1990 i Oslo) var en norsk jurist og motstandsmann mot den tyske nazistiske okkupasjonsmakten i Norge under andre verdenskrig fra 1940 til 1945. Bryhn ble den første sjefen for Overvåkningspolitiet etter krigen, fra 1947 til 1966. Bryhn var politimester i Bergen fra 1966 til han ble pensjonist i 1976.
## Liv og virke
### Bakgrunn
Asbjørn Bryhn var sønn av lærene Johannes Bryhn og Inga Marie Helgesen.

Bryhn studerte juss ved Universitetet i Oslo fra 1925, med slutteksamen i 1930. I studenttiden ble han medlem av den sosialistiske organisasjonen Clarté.

### Karriere
Fra 1930 arbeidet han i Svolvær i to år, og senere i politiet i Oslo. Han giftet seg med lærerinnen Karen Sørensen i 1938. 

I 1941 -  under den tyske okkupasjonen av Norge - ble Bryhn oppsagt fra politiet. Han dro til Sverige, og fra 1. oktober 1942 ble Bryhn en del av administrasjonen som skulle ta seg av de norske flyktningene som tok seg over grensen til Sverige. Bryhn var ansatt på rettskontoret i Sverige, hvor han arbeidet med å avsløre uønskede elementer blant de norske flyktningene.

Han var medlem av Politigruppen, og deltok i 1943 i organiseringen og bistanden til sabotasjearbeidet som Asbjørn Sunde utførte i Oslo med den såkalte Osvald-gruppen.
 
I 1944 ble Bryhn leder for Rikspolitisjefens etterforskningskontor i London. 

I 1954 ledet han etterforskning mot sin tidligere sabotasjepartner Asbjørn Sunde, som ble dømt for spionasje til fordel for Sovjetunionen. 

I 1957 ble Bryn leder av Politiets Overvåkningstjeneste (POT). I september 1965 ble Vilhelm Evangs sekretær Ingeborg Lygren arrestert og siktet for spionasje til fordel for Sovjetunionen. Etter tre måneder i varetekt ble hun løslatt og mistanken frafalt. Denne arrestasjonen førte til at Bryhn sluttet i Overvåkningspolitiet og ble politimester i Bergen. Lygren ble forvekslet med Gunvor Galtung Haavik, som ble arrestert 27. januar 1977 og siktet for spionasje med en strafferamme på 21 år.

Etter at Bryhn hadde fratrådt overvåkningspolitiet, ble Gunnar Haarstad den neste lederen av POT. 

Bryhn var politisjef i Bergen fra 1967 til 1976.

## Referanser


 

 



## Litteratur
* 
*  
* T. Bergh og K. E. Eriksen: *Den hemmelige krigen*, 1998.
*
BBB

**BBB** kan vise til:

* Big Bad Brad, kallenavn til Brad Delson
*Bad Blue Boys
*Bromley-by-Bow
*BBB, bokhylle-system fra Eidsvoll rivefabrikk. Se Edvin Helseth
*Bergen Brass Band, et brass band fra Bergen
Big Black

**Big Black** var et støyrock-band fra Chicago, USA, som var aktivt i perioden 1982–1987. 

Klassifisert som støyrock og med stor innflytelse på industriell rock, beskrev de seg selv som et punkband. De oppnådde ikke kommersiell suksess, men regnes som svært innflytelsesrike på indierock.

## Historie
Big Blacks grunnlegger og frontfigur var gitarist og sanger Steve Albini. I 1981 spilte han inn EPen *Lungs* (1982) på en lånt 4-spors opptaker. Han spilte alle instrumentene – gitar, bass, trommemaskin – selv, med unntak av en kamerats bidrag på saksofon.

I 1982 fikk han med seg gitarist Santiago Durango og bassist Jeff Pezzati, begge fra bandet Naked Raygun, som Albini var stor fan av. I 1985 ble Pezzati erstattet av Dave Riley, som deltok på de to studioalbumene *Atomizer* (1986) og *Songs About Fucking* (1987).

Big Black var kjent for sin aggressive musikkstil, preget av distinkt metallisk gitarlyd og en hardtslående Roland trommemaskin i stedet for en tradisjonell trommeslager – en forsmak på det som skulle bli sjangeren industriell rock. Tekstene tok for seg mørke og tabubelagte temaer som mord, voldtekt, seksuelle overgrep, rasisme og kvinnehat, og brannstiftelse var en gjenganger. 

Bandet hadde en uttalt aversjon mot kommersiell rock og musikkindustriens etablerte praksiser. De insisterte på full kunstnerisk kontroll, og selv på høyden av sin karriere organiserte de sine egne turneer, finansierte studioinnspillinger og avslo platekontrakter.“Det betydde ingenting for oss om vi var populære eller ikke, om vi solgte en million plater eller ingen. Vi var usårbare for musikkbransjens lurendreiere som prøvde å få oss til å begå feil i suksessens navn – for oss var hver eneste stund vi forble uavhengige, og i full kontroll, nettopp en suksess. Vi booket våre egne turneer, betalte våre egne regninger, gjorde våre egne feil, og hadde aldri noen til å skjerme oss fra verken sannheten eller konsekvensene.” (Albini)Nesten hele Big Blacks katalog ble utgitt på Touch and Go Records etter at bandet ble oppløst.

## Diskografi

### Album

* *Atomizer* (1986, Homestead Records)
* *Songs About Fucking* (1987, Touch And Go)
* *You Got It All, Dad! We're Gonna Hit! (Sound Of Impact.)* – live (1986, Not)
* *Pigpile* – live (1992, Touch And Go)

### EPer, singler, demoer

* *Lungs* (1982, Ruthless Records)
* *Bulldozer* (1983, Ruthless Records, Fever Records)
* *Big Black* kassett (1983, Ruthless Records)
* *Rema-Rema* (1985, Forced Exposure)
* *Racer-X* (1985, Homestead Records, Ruthless Records)
* *Il Duce* (1985, Homestead Records)
* *Big Money* (1986, Homestead Records)
* *Headache/Heartbeat* (1987, Touch And Go)
* *Talk About Fucking* (1987, Blast First)
* *Heartbeat* (1987, Touch And Go)
* *He's a Whore/ The Model* (1987, Touch And Go)
* *Headache* (1987, Touch And Go)

## Referanser
Liste over ordførere i Fet

**Liste over ordførere i Fet** viser navn, parti og funksjonsperiode for ordførere i Fet kommune fra innføringen av formannskapslovene i 1837 til 2019.

Fet kommune ble opprettet som et resultat av Formannsskapslovene av 1837, og omfattet da det samme område som Fet Prestegjeld (Fet og Rælingen). Rælingen ble skilt ut som egen kommune i 1929. Enebakkneset ble overført fra Enebakk kommune til Fet kommune i 1962. Fra 1. januar 2020 er Fet, Sørum og Skedsmo slått sammen til Lillestrøm kommune.

## Kilder

* Ordførere i Fet fra 1838. Lokalhistorisk Ressurssenter Fet
* http://www.viking.no/fet/kommunen/da_fet_og_raelingen_ble_delt.htm.
Liste over ordførere i Steinkjer

**Liste over ordførere i Steinkjer** viser navn, parti og funksjonsperiode for ordførere i Steinkjer kommune etter at Steinkjer ble skilt ut som egen kommune fra Stod i 1858.

## Ordførere 1858–1963 (ladestedet)

## Ordførere etter 1964

## Se også
* Liste over ordførere i Stod 1838&ndash;1963
* Liste over ordførere i Beitstad 1838&ndash;1963
* Liste over ordførere i Sparbu 1838&ndash;1963
* Liste over ordførere i Egge 1869&ndash;1963
* Liste over ordførere i Ogndal 1885&ndash;1963

## Referanser
John Chen Shizhong

**John Chen Shizhong** (kinesisk: 陳適中, født i 26. desember 1916 i Nam i Sichuan i Kina, død 16. desember 2012 i Yibin) var katolsk biskop i bispedømmet Yibin i provinsen Sichuan i Folkerepublikken Kina. 

Han ble bispeviet i juli 1985 av biskop Matthias Duan Yinming av Wanxian. Han ble rektor for det regionale presteseminaret i Chengdu.

## Episkopalgenealogi
Hans episkopalgenealogi er:
* Erkebiskop François de Bovet (1745–1838)
* Biskop Jacques-Léonard Pérocheau (1787–1861) *bispeviet 1818
* Biskop Eugène-Jean-Claude-Joseph Desflèches (1814–1887) *1844
* Biskop François-Eugène Lions (1820–1893) *1872
* Biskop Jean-Joseph Fenouil (1821–1907) *1881
* Biskop Marc Chatagnon (1839–1920) *1887
* Biskop Jean-Pierre-Marie Fayolle (1860–1928) *1909
* Biskop Pierre Louis Perrichon (1865–1931) *1921
* Biskop Louis-Nestor Renault (1872–1943) *1924
* Erkebiskop Louis-Gabriel-Xavier Jantzen (1885–1953) *1926
* Biskop Matthias Duan Yinmin (Duan In-min) (1908-2001) *1949
* Biskop *John Chen Shizhong* (1916-2012) *1985

## Referanser
Vidar Bergset

**Vidar Bergset** (1928&ndash;2020) var en norsk lærer og forfatter. Han har arbeidet i barneskole og ungdomsskole og har også vært lærer på Valdres folkehøgskole. I den tiden var han også redaktør av tidsskriftet Kristen Folkehøgskole. 

## Bakgrunn
Vidar Bergset var født 2. mai 1928 på Blakset i Stryn. Han var sønn av langrennsløperen Anders V. Bergset.

## Bibliografi
* *Naudrop i fjellet* 1968 barnebok
* *Ei mørk natt i oktober* 1969 barnebok 
* *Ein stad å setje sin fot* 1976 dikt ISBN 82-531-3196-8
* *Utanfor alt eg veit* 1983 dikt ISBN 82-513-0111-4
* *I tru og teneste* Jubileumsskrift til Norges Kristelige Folkehøgskolelag 1984 ISBN 82-90300-09-3
* *I morgon skal vi møtast* 1996 dikt
* *Lagnadet – og alle dei andre* 1997 noveller
* *Nordfjord folkehøgskule 75 år – 1923-1998* 1998 
* *Småfolk i farten* 2004 Fortellinger om barn
* *Skatten i åkeren* 2006 andaktsbok
* *Frå sigledammen til hoppbakken* 2008 Fortellinger om barn ISBN 978-82-92441-63-3
* *Brennande liv: ein biografi om Kaj* Munk Setesdalsforlaget 2011 ISBN 978-82-92441-62-6 

## Referanser


## Eksterne lenker
* Vidar Bergset hos NRK Fylkesleksikon Sogn og Fjordane
Liste over ordførere i Sparbu

**Liste over ordførere i Sparbu** viser navn, parti og funksjonsperiode for ordførere i Sparbu fra innføringen av formannskapslovene av 1837 til etableringen av storkommunen Steinkjer i 1964.

## Referanser
Paul Su Yongda

**Paul Su Yongda** (født 4. juni 1955 i Zhanjiang i Kina) er katolsk biskop i bispedømmet Zhanjiang i provinsen Guangdong i Folkerepublikken Kina. 
## Liv og virke
### Prest
Su Yongda studerte til prest ved det regionale seminar i Wuhan fra 1985 og ble presteviet i 1991.  Han tilførte det annet klassekull i regionalseminarets historie etter at det ble gjenåpnet i  1980-årene,  hvorav mange senere ble biskoper: Joseph Liao Hongqing (Meizhou), Francis Lu Shouwang (Yichang) og Joseph Gan Junqiu (Guangzhou).

Fader Su ble sogneprest i katedralen i Zhanjiang i 1997.
### Boiskop av Zhanjiang
Han ble bispeviet 9. november 2004 med biskop John Fang Xingyao av Linyi som hovedkonsekrator.  Medkonsekranter var biskop Joseph Liao Hongqing av Meixian, og biskop John Baptist Tan Yanquan, koadjutor av Nanning. 

Bispevielsen skjedde med pavelig mandat, men Vatikanet anser ham som biskop av Beihai, navnet det kanoniske bispedømme som dekker/dekket dette området.

Zhanjiang har om lag 30&nbsp;000 katolikker (2004).

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958
* Biskop Thomas Zhao Fengwu (1920-2005) *1993
* Biskop John Fang Xingyao (1953- ) *1997
* Biskop *Paul Su Yongda* (1955- ) *2004
## Referanser
José Lai Hung-seng

**José Lai Hung-seng** (kinesisk: 黎鴻昇, født 14. januar 1946 på Taipa i Macao) var katolsk biskop av Macao fra 2003 til 2016.

Han ble presteviet den 28. oktober 1972.

Han ble bispeviet til koadjutorbiskop av Macao den 2. juni 2001. Hovedkonsekrerende var biskop Domingos Lam Ka-tseung av Macao; medkonsekrerende var emeritert biskop av Macao, Arquimínio Rodrigues da Costa, og av John Tong Hon, hjelpebiskop av Hongkong,

Da biskop Domingos Lam Ka-tseung trakk seg tilbake den 30. juni 2003, overtok han automatisk som ordinarie biskop.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos * (1895-1970 *1935
* Kardinal Agnelo Rossi (1913-1995) *1956
* Kardinal John Baptist Wu Cheng-chung (1925-2002) *1975
* Biskop Arquimínio Rodrigues da Costa (1924-2016) *1976
* Biskop Domingos Lam Ka Tseung (1928-2009) *1987
* Biskop *José Lai Hung-seng* (1946-) *2001

## Referanser
Google Oversetter

**Google Oversetter** (på engelsk kalt **Google Translate**) er et gratis webbasert maskinoversettelsesprogram på Googles internettsider som ikke krever nedlastning.

## Språk
Google Oversetter tilbyr oversettelse til og fra følgende språk:

*1. versjon/Begynnelse
**Engelsk til Fransk 
**Engelsk til Tysk
**Engelsk til Spansk
**Fransk til Engelsk
**Tysk til Engelsk
**Spansk til Engelsk

*2. versjon
**Engelsk til Portugisisk
** Portugisisk til Engelsk

*3. versjon
**Engelsk til Italiensk
**Italiensk til Engelsk

*4. versjon 
**Engelsk til Kinesisk (Forenklet) 
**Engelsk til Japansk
**Engelsk til Koreansk
**Kinesisk (Forenklet) til Engelsk
**Japansk til Engelsk
**Koreansk til Engelsk

*5. versjon (lansert 16. desember 2006)
**Engelsk til Russisk
**Russisk til Engelsk

*6. versjon (lansert 26. april 2006)
**Engelsk til Arabisk
**Arabisk til Engelsk

*7. versjon (lansert 9. februar 2007)
**Engelsk til Kinesisk (Traditional)
**Kinesisk (Tradisjonell) til Engelsk
**Kinesisk (Forenklet til tradisjonell)
**Kinesisk (Tradisjonell til forenklet)

*8. versjon (lansert 22. oktober 2007)
** alle 25 språk-par til nå kan brukes om hverandre

*9. versjon
**Engelsk til Hindi
**Hindi til Engelsk

*10. versjon (fra denne versjonen kan oversettelser foregå mellom alle språk) (lansert 8. mai 2008)
**Bulgarsk
**Kroatisk
**Tsjekkisk
**Dansk
**Finsk
**Norsk
**Polsk
**Rumensk
**Svensk

*11. versjon (lansert 25. september 2008)
**Katalansk
**Filippinsk
**Hebraisk
**Indonesisk
**Latvisk
**Litauisk
**Serbisk
**Slovakisk
**Slovensk
**Ukrainsk
**Vietnamesisk

*12. versjon (lansert 30. januar 2009)
**Albansk
**Estisk
**Galisisk
**Ungarsk
**Maltesisk
**Thai
**Tyrkisk

## Eksterne lenker
* 
* Teach You Backwards: An In-Depth Study of Google Translate for 103 Languages